पाएं अपने शहर की ताज़ा ख़बरें और फ्री ई-पेपरडाउनलोड करें
नगर के बस स्टैंड स्थित रैन बसेरा परिसर में गुरुवार को सामुदायिक किचन का शुभारंभ कर दिया गया है। एसडीएम विद्या नाथ पासवान, नगर निगम के कार्यकारी सभापति कयूम अंसारी के द्वारा संयुक्त रुप से किचन का शुभारंभ किया गया। किचन में बनने वाले भोजन के लिए लाए गए खाद्य सामग्री का भी जायजा एसडीएम ने लिया। उन्होंने किचन संचालन में लगे कर्मियों को आवश्यक दिशा निर्देश दिया। नगर निगम के कार्यकारी सभापति कयूम अंसारी ने कहा कि किचन में निर्धन, निराश्रित, निशक्त तथा मजदूरों को मुफ्त में भोजन की व्यवस्था की गई है। इससे कोरोना वायरस संक्रमण काल में उनके समक्ष भोजन की समस्या खड़ी नहीं होगी। उन्होंने कहा कि नगर निगम के द्वारा त्वरित पहल करते हुए सामुदायिक किचन का संचालन आरंभ कर दिया गया है।
इसके साथ ही कार्यकारी सभापति ने लोगों से मास्क का उपयोग करने तथा सोशल डिस्टेंसिंग का पालन करने की अपील भी किया। मौके पर नगर प्रबंधक राजीव रंजन सिंह, कनीय अभियंता सुजय सुमन, वार्ड पार्षद प्रेम चंद्र दुबे, जवाहर प्रसाद, रामाकांत महतो, दीपेंद्र कुमार, नगर निगम के संजीव कुमार, विनोद कुमार, सफाई निरीक्षक तबरेज अहमद, जुलूम साह, राजेश कुमार तथा महिला समूह से जुड़ी सीआरपी मौजूद रहे। बता दें कि आपदा प्रबंधन के द्वारा जिला पदाधिकारी को सामुदायिक किचन के संचालन का निर्देश प्राप्त हुआ है। जिसके आलोक में डीएम के आदेश पर नगर निकाय के द्वारा सामुदायिक किचन का संचालन प्रारंभ किया गया है। ताकि गरीब असहाय को आसानी से भोजन मिल सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn